Kensingtoni loss avaldas sotsiaalmeedias video prints Williami vastuvõtust teismelistele aktivistidele. Prints rääkis kiusamisega võitlevale 14aastasele tantsijale Juniorile, et ka tema enese pisipoeg õpib tantsimist.
"George tantsib samuti, ta armastab seda," ütles William. Prints George võib olla tantsulembuse pärinud oma vanaemalt Dianalt. "Mu ema tantsis kogu aeg, ta armastas tantsimist," rääkis William Juniorile ning lisas: "Kui sa midagi armastad, siis tee seda. Ära lase kellelgi teisel end ümber veenda. Aja oma rida!"